བརྒྱད་ནི་མི་ཁོམས་པའི་གནས་བརྒྱད་དང་བྲལ་བ་སྟེ།མི་ཁོམས་པའི་གནས་བརྒྱད་ནི་ཕྱི་ཡི་མི་ཁོམས་པ་བཞི་དང་ནང་གི་མི་ཁོམས་པ་བཞི་སྟེ་བརྒྱད་དོ།དང་པོ་ཕྱི་ཡི་མི་ཁོམས་པ་བཞི་ནི།དམྱལ་བ་ཚ་གྲང་གིས་གཟེར་བས་བོན་བྱེད་མི་ཁོམས་པ་དང་།ཡི་དྭཌ་བཀྲེས་སྐོམ་གྱིས་གདུངས་བས་བོན་བྱེད་མི་ཁོམས་པ་དང་།བྱོལ་སོང་གླེན་ལྐུགས་དང་བཀོལ་སྤྱོད་ཀྱི་སྡུག་བསྔལ་དབང་གིས་བོན་བྱེད་མི་ཁོམས་དང་།ལྷ་ཚེ་རིང་པོ་དགེ་སྡིག་གི་འདུ་ཤེས་མེད་པས་བོན་བྱེད་མི་ཁོམས་པ་དང་བཞིའོ།ནང་གི་མི་ཁོམས་པ་བཞི་ནི།འོན་ལོང་གཉིས་འཛོམས་དང་དིག་པ་དང་ལྐུགས་པ་རྣམས་རྣམ་ཤེས་ལས་མ་རུང་བས་བོན་བྱེད་མི་ཁོམས་པ་དང།སྒྲ་མི་སྙན་ལ་སོགས་གླིང་གསུམ་གླིང་ཕྲན་དང་བཅས་པ་བསྟན་པ་རྣམ་གསུམ་མ་འཛོམས་པས་བོན་བྱེད་མི་ཁོམས་པ་དང།འཛམ་བུ་གླིང་དུ་སྐྱེས་ཀྱང་གླ་གློ་༼བཟང་ངན་བླང་དོར་མི་ཤེས་མཁན་